બે ભાગ કરવાની ગણતરીએ તૈયાર કરવામાં આવેલી પટકથાનો પહેલો અડધો ભાગ વપરાઈ ગયા પછી જો એના ત્રણ ભાગ કરવાના થાય તો બાકીના અડધિયામાંથી બે ભાગ શી રીતે કરવા એ પ્રશ્ન યક્ષપ્રશ્ન થઈ પડે એ સ્વાભાવિક છે. એસ. એસ. રાજામૌલી એક વાતે સ્પષ્ટ હતા કે પહેલા ભાગમાં આટલી જડબેસલાક રજૂઆત કર્યા પછી હવે તો પટકથામાં જરાય ઢીલાશ આવે તો પ્રેક્ષકો એને બકવાસ કહેવા લાગે અને જોતજોતામાં તો ફિલ્મ ઊંધા માથે પટકાઈ જાય.